stanford-oval/wikipedia huggingface dataset:
לאוציזם
הערות שוליים

↑  Cho, Yun Sung; Hu, Li; Hou, Haolong; Lee, Hang; Xu, Jiaohui; Kwon, Soowhan; Oh, Sukhun; Kim, Hak-Min; Jho, Sungwoong; Kim, Sangsoo; Shin, Young-Ah (2013-09-17). "The tiger genome and comparative analysis with lion and snow leopard genomes". Nature Communications (באנגלית). 4 (1): 2433. Bibcode:2013NatCo...4.2433C. doi:10.1038/ncomms3433. ISSN 2041-1723. PMC 3778509. PMID 24045858.
↑  "leucistic". Oxford Dictionaries. Oxford University Press. אורכב מ-המקור ב-10 באוגוסט 2012. נבדק ב-9 בינואר 2016. {{cite web}}:  (עזרה)
↑  Merriam-Webster, Merriam-Webster's Unabridged Dictionary, Merriam-Webster, אורכב מ-המקור ב-2020-05-25, נבדק ב-2015-11-12.
1 2  HarperCollins Publishers, Leucism, The American Heritage Dictionary
↑  "Depigmentation of Skin: Symptoms, Signs, Causes & Treatment". MedicineNet (באנגלית). נבדק ב-2020-06-23.
↑  chemport.cas.org https://chemport.cas.org/cgi-bin/sdcgi?APP=ftslink&action=reflink&origin=npg&version=1.0&coi=1:CAS:528:DC%252BC3sXotlGksbg%253D&md5=1ee737efa06deefbbb993e3412a921a0. נבדק ב-2020-06-23. {{cite web}}: חסר או ריק |title= (עזרה)
↑  "Oculocutaneous Albinism". NORD (National Organization for Rare Disorders) (באנגלית אמריקאית). נבדק ב-2020-06-23.
↑  דרור נואה, מוטציות בניצוי; לא כל מי שלבן - לבקן, באתר פורטל הצפרות הישראלי
↑  Coat color, dominant white (אורכב 30.01.2009 בארכיון Wayback Machine) at Online Mendelian Inheritance in Animals.
↑  I. Yajima, S. Sato, T. Kimura, K. Yasumoto, S. Shibahara, C. R. Goding, H. Yamamoto, An L1 element intronic insertion in the black-eyed white (Mitf[mi-bw) gene: the loss of a single Mitf isoform responsible for the pigmentary defect and inner ear deafness], Human Molecular Genetics 8, 1999-08, עמ' 1431–1441 doi: 10.1093/hmg/8.8.1431
↑  WaardenburgID10089, web.archive.org, ‏2005-12-26
סרטון של טיגריס לבן בגן החיות של טובו, בסאיטאמה, יפן. פנוטיפ זה נובע ממוטציה באותו גן הגורמת ללבקנות אוקולוקוטנית מסוג IV בבני אדם.
צבי ליפקין

| --- | --- |

 לידה:  16 ביוני 1921 ניו יורק, ארצות הברית 
 פטירה:  15 בספטמבר 2015 (בגיל 94) רחובות, ישראל 
 ענף מדעי:  פיזיקה
 מקום מגורים:  ארצות הברית, ישראל
 מקום לימודים:  אוניברסיטת קורנל  אוניברסיטת פרינסטון 
 מנחה לדוקטורט:  Milton G. White, דייוויד בוהם 
 תלמידי דוקטורט:  גבריאל ונציאנו, אמנון כץ 
 פרסים והוקרה:  פרס א.מ.ת. (2009)  מדלית ויגנר (2002)  פרס ויצמן למחקרים במדעים מדויקים (1993) 
 תרומות עיקריות
 מחקרים בתחום פיזיקת חלקיקים
 
צבי (צביקה) ליפקין (16 ביוני 1921 – 15 בספטמבר 2015) היה פיזיקאי ישראלי, פרופסור במכון ויצמן למדע, מבכירי החוקרים בפיזיקת חלקיקים בארץ.
ביוגרפיה

ליפקין נולד בניו יורק ב-1921 כהארי ליפקין. הוא השלים תואר ראשון בהנדסת חשמל באוניברסיטת קורנל. במהלך מלחמת העולם השנייה השתתף כמהנדס במיזם פיתוח המכ"ם הראשון ב-MIT. לאחר מכן סיים דוקטורט בתחום הפיזיקה הניסיונית באוניברסיטת פרינסטון. בתקופת לימודיו באוניברסיטת פרינסטון הכיר את המתמטיקאי האמריקאי ג'ון פורבס נאש, שהיה שותפו לחדר.
ב-1950, עם סיום לימודיו, עלה לישראל עם אשתו, מלכה, במסגרת גרעין של "השומר הצעיר" והשתקע בקיבוץ סאסא שבגליל העליון.
לאחר מכן היה ממייסדי המחלקה לפיזיקה גרעינית במכון ויצמן למדע ויצא עם עוד פיזיקאי לצרפת, לשם התמחות בכורים גרעיניים.
בשנת 1956 הקים עם הפרופסורים עמוס דה-שליט, יגאל תלמי ואחרים את המחלקה לפיזיקה גרעינית במכון ויצמן. בשנת 1960 התמנה כראש המחלקה וחקר בתחום פיזיקת החלקיקים, ועבודתו התאפיינה בשימוש בתורת החבורות.
מאוחר יותר עסק בפיזיקה עיונית.
מסוף שנות ה-60 פעל למען מסורבי העלייה מברית המועצות וביקר תכופות במדינות הגוש המזרחי אליהן נכנס באמצעות דרכונו האמריקאי.
בשנת 1970 צורף כחבר האקדמיה הלאומית הישראלית למדעים.
בין השנים 1991–1992 שימש כעמית בתוכנית סאקלר (פרופסור בכיר במינוי מיוחד) באוניברסיטת תל אביב
בשנת 1955 ייסד ליפקין יחד עם הפרופסור אלכסנדר כהן, את כתב העת לסאטירה ולהומור מדעי Journal of Irreproducible Results.
בין הפרסים בהם זכה ליפקין במהלך הקריירה היו פרס קפלון בשנת 1973 ופרס רוטשילד לפיזיקה בשנת 1980. בשנת 1993 זכה בפרס ויצמן למחקרים במדעים מדויקים, על מפעל חיים בתחומים שונים ומגוונים של הפיזיקה, כולל פיזיקת החלקיקים האלמנטריים, פיזיקה גרעינית ופיזיקה של חומר מעובה. זכה בפרס א.מ.ת למדעים מדויקים בשנת 2009.
ליפקין היה חבר בחטיבה למדעי הטבע של האקדמיה הלאומית הישראלית למדעים.
ב-16 בספטמבר 2015 הלך לעולמו בביתו שברחובות. הוא הותיר אחריו את רעייתו, בת, בן, ונכדים. הובא למנוחות בבית העלמין בקיבוץ סאסא .
מפרסומיו

Uses of Lieschen Groups in Physics, Mannheim, BI university paperback 1967
Lie Groups for Pedestrians, North Holland 1965, 2nd edition 1966, Dover 2002
Beta Decay for Pedestrians, North Holland 1962
Quantum Mechanics - New Approaches to Selected Topics, North Holland 1973
The Middle East for Pedestrians: A collection of letters written before, during and after the Yom Kippur War, 1974
הערות שוליים

↑  Sackler Institutes of Advanced Studies: Past Fellows - Harry Lipkin
↑  צבי ליפקין זוכה פרס א.מ.ת בפיזיקה לשנת 2009
↑   עידו אפרתי, מת פיזיקאי הגרעין צבי ליפקין — ממקימי הכור בדימונה, באתר הארץ, 16 בספטמבר 2015
| --- | --- |
בקרת זהויות :  NLI: 987007300674905171  PLWABN: 9810592687905606  BIBSYS: 90115057  BnF: cb129366670 (data)  CANTIC: a11632562  CiNii: DA01093051  GND: 107574470  ISNI: 0000 0001 1061 0302  LCCN: n83827888  MGP: 134040  NSK: 000023774  NTA: 072094761  RERO: 02-A003524344  SNAC: w69q79vf  SUDOC: 05687619X  VIAF: 47285118   WorldCat (עם VIAF): 47285118 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אקומה נטוסו

| --- | --- |

 מפתח:  OASIS
 מחזור חיים:  2010–הווה (כ־15 שנים)
 נכתבה בשפות:  XML
 סוג רישיון:  חופשי
 קטגוריה:  סטנדרט XML
 
אקומה נטוסו (באנגלית: Akoma Ntoso; בראשי תיבות: Architecture for Knowledge-Oriented Management of African Normative Texts using Open Standards and Ontologies; מופיע לפעמים גם בקיצור AKN) הוא תקן טכני בינלאומי לייצוג מסמכים ממשלתיים, חקיקתיים ומשפטיים באופן מובנה. התקן הוא אוצר תגיות XML תיקני עבור מסמכים משפטיים המציע גם מוסכמה למתן שמות ייחודיים למקורות משפטיים המבוססים על מודל FRBR. המונח akoma ntoso פירושו "לבבות מקושרים" בשפת Akan של מערב אפריקה.
התקן מופיע בראשי תיבות AKN וזהו הפורמט בו הוא נשמר.
היסטוריה

Akoma Ntoso התחיל בשנת 2006 בקניה כיוזמה של המשרד לענייני כלכלה וחברה באו"ם (UNDESA), במסגרת "חיזוק מערכות המידע של הפרלמנטים באפריקה". אוצר המילים העיקרי בתקן נוצר בעיקר על ידי שני פרופסורים מאוניברסיטת בולוניה. מאוחר יותר הפרויקט הפך לעבודה העיקרית של הוועדה הטכנית LegalDocML בארגון התקינה OASIS.
AKN (הוא סטנדרט ליצירת XML ומטרתו "להגדיר 'שפה הניתנת להבנה על ידי מחשבים' בעלת סט של ייצוגים אלקטרוניים פשוטים לא ספציפיים לטכנולוגיה מסוימת (בפורמט XML) עבור מסמכים פרלמנטריים, חקיקתיים ומשפטיים". תקן AKN מיוצג על ידי סכימת מסמך XML, המספקת אפשרויות תיאור מתוחכמות למספר סוגי מסמכים פרלמנטריים, חקיקתיים ומשפטיים (כולל הצעות חוק, רשומות פרלמנטריות, פסקי דין, כתבי עת וכו').
בשנת 2010 פיתח הפרלמנט האירופי כלי קוד פתוח (AT4AM) מבוסס על AKN במטרה להקל על ייצור וניהול התיקונים. הודות לפרויקט זה הרחיב הפרלמנט האירופי את היישום של Akoma Ntoso למסמכים אחרים (למשל, הצעה, תמליל) ולתרחישים נוספים (למשל, תהליך התרגום).
תקנים בינלאומיים נוספים למסמכים משפטיים, כדוגמת USLM (סכימת ה-XML של "United States Legislative Markup" עבור US Code, שפותחה בשנת 2013) ו־LexML Brasil (סכימת ה-XML עבור מסמכים חוקתיים ומשפטיים של ברזיל, שפותח בשנת 2008) נבנו על מנת להיות מתואמים עם AKN. תקן AKN תוכנן במפורש להיות תואם עם CEN Metalex, אחד הסטנדרטים דה-פקטו, מלבד Akoma Ntoso, המשמש את מאגר החוקים של בריטניה.
ב-יולי 2013 השיקה ספריית הקונגרס של ארצות הברית אתגר לייצוג החקיקה בארצות הברית ב-AKN. האתגר נועד על מנת ליצור ייצוגים ב-Akoma Ntoso של הצעות חוק נבחרות בארצות הברית בתוך כמה חודשים. האתגר נועד למתמודדים מגיל 18 ומעלה והפרס הראשון בו היה מענק של 5000 $, בספטמבר 2013 השיקה הספרייה אתגר נוסף למיפוי החקיקה של ארצות הברית ובריטניה מפורמט ה-XML לסכימת AKN בתוך כמה חודשים, הפרס הראשון באתגר עמד על 10000 $.
בשנת 2014 הארכיון הלאומי של בריטניה העביר את כל מסמכי החקיקה בארכיון לפורמט AKN ובכך העלה את דירוגה של בריטניה למקום הראשון (מהמקום הרביעי) בשנת 2014 במדד-Global Open Data Index בקטגוריית חוקים לאומיים.
מאז יולי 2016, הסנאט של הרפובליקה האיטלקית מספק את כל הצעות החוק בפורמט AKN בתפוצה רחבה במאגר נתונים פתוח.
משרד הפנים הפדרלי הגרמני פיתח פרופיל יישום גרמני בשם "LegalDocML.de".
הוועדה העליונה לניהול (HLCM), במסגרת מועצת המנהלים של מערכת האו"ם לתיאום, הקימה קבוצת עבודה בנושא תקני מסמך שאישרה באפריל 2017 לאמץ את Akoma Ntoso כסטנדרט לבניית התיעוד שלה.
הגדרות ומטרות

תיאור רשמי של התקן:
מגדיר סדרה של ייצוגים אלקטרוניים פשוטים, נייטרליים מבחינה טכנולוגית, של מסמכים פרלמנטריים, חקיקתיים ומשפטיים עבור שירותי אינטרנט בהקשר עולמי, ומספק אפשרות לשיתוף יעיל של מסמכים ממשלתיים, חוקתיים ומשפטיים "בשפה המובנת על ידי המחשב" כגון חקיקה, תיעוד הדיון, פרוטוקולים, פסקי דין ועוד.
מתן גישה לחומרים משפטיים ראשוניים, עבודות פרלמנטריות ומסמכים משפטיים אינו רק עניין של מתן גישה פיזית או מקוונת אליהם. "גישה פתוחה" מחייבת את המידע להיות מתואר ומסווג באופן אחיד ומאורגן כך שהתוכן מובנה על ידי אלמנטים משמעותיים שניתן לקרוא ולהבין על ידי יישומי תוכנה, כך שהתוכן נעשה "מובן על ידי מחשבים" באופן כזה שיישומים מתוחכמים יותר יעשו בו שימושים נוספים מלבד התצוגה על המסך.
מאפיינים מרכזיים > תיאור - לכל רכיב יש שם

Akoma Ntoso מבחין בין מושגים הנוגעים לתיאור ולזיהוי של מסמכים משפטיים, התוכן שלהם וההקשר בו הם משמשים.
שמות משמשים כדי לצקת משמעות למסמך כך שהמסמך יהיה ניתן ל"קריאה"/"הנבה" על ידי מכונה. דרך זו מאפשרת אספקת שירותים מתוחכמים שלא ניתן להשיג באמצעות מסמכים המכילים רק מידע טיפוגרפי, כגון מסמכים שנוצרו באמצעות כלי עיבוד תמלילים.
על מנת שמסמך יהפוך להיות קריא על ידי מכונה, לכל חלק בעל משמעות ותפקיד רלוונטי במסמך חייב להיות "שם" (או "תג"). תוכן המקטע מסומן במדויק, ככל הניתן, על פי הניתוח המשפטי של הטקסט. דרישה זו מחייבת זיהוי מוקפד של גבולות ומקטעי הטקסט במסמך ומתן שם בעל משמעות, המתאר בצורה הטובה ביותר את הטקסט בכל מצב, כמו גם מתן מזהה לכל מקטע טקסט. שמות התגים (הקרויים אלמנטים), הם אוצר המילים הבסיסי של שפת Akoma Ntoso. שם האלמנט יכול להיות משותף בין מקטעי טקסט רבים במסמך כך הוא חושף את תפקידם המבני או הסמנטי של המקטעים המסומנים. מקטעים מבניים יכולים להיות מבוא, סעיף, סעיף, סעיף, התייחסות, וכיוצא בזה. Akoma Ntoso מכיל כ-310 שמות מקטעים שונים לבחירה, מבחר זה מכסה את מרבית המצבים האפשריים למבנה של מסמכים משפטיים.
מלבד שמות ספציפיים, Akoma Ntoso מספק שמות גנריים רבים עבור מבנים מסוימים שאין להם תיאור מדויק על ידי שמות ספציפיים.
מאפיינים מרכזיים > אונטולוגיה - מודל נתונים עשיר

במדעי המחשב, אונטולוגיה היא מודל נתונים המייצג מושגים ויחסים בין מושגים בעולם תוכן מסוים. אונטולוגיות מזהה סיווגים של מושגים רלוונטיים את המאפיינים שלהם ואת היחסים בין המושגים.
Akoma Ntoso משתמש באונטולוגיות כדי לקשר בין עובדות והצהרות על המסמך והתוכן שלו לבין מושגים, דברים, פרטים וארגונים המוזכרים בתוך המסמך, אך לא בהכרח מאוחסנים בו. למשל, זיהוי של אדם מסוים בעל תפקיד "סגן שר" בדיון פרלמנטרי דורש לא רק ציון מפורש של "שם האדם", אלא גם מנגנון המאפשר לשייך באופן מהימן את הדיון לאותו אדם ספציפי (ולא לשייך אותו לכל אדם אחר שאולי חולק את אותו שם). זה נעשה באמצעות אונטולוגיה המאפשרת להעשיר את המסמכים, לא רק באמצעות הוספת מטה־דטה, אלא גם באמצעות הוספת מידע חד־משמעי המתייחס למושגים ברורים.
הוספת מידע בדרך זו גם עוזרת לתעד את תהליך העבודה שעובר המסמך בדרך ליצירתו.
מאפיינים מרכזיים > הפרדת נתונים ומטה־נתונים - עורכים לעומת מחברים

Akoma Ntoso מפריד באופן ברור בין תפקיד מחבר - האחראי על תוכן המסמך, לבין תפקיד העורך - הכותבים באופן מעשי את המסמך ומחליטים על המבנה הסופי שלו.
בתחום המו"לות המשפטית, המושג של מחבר עשוי להיות מופשט במקצת (למשל, מחוקק המציע תיקון), שתוכנו הוא תוצאה של פעולה פורמלית (למשל, הצבעה סופית של אישור), בעוד עורך עשוי להתערב בכל שלבי בתהליך הפרסום. בהקשר זה, ההבחנה בין התוכן לבין תוספת העריכה במקרים רבים מתוחכם וקשה לקבוע. כלל אצבע הוא לנסות לקבע את מצב המסמך כאשר הועבר לעורך על ידי המחבר.
לעורכים יש שתי משימות עיקריות בתהליך הייצור של מסמכים בפורמט Akoma Ntoso:
לזהות ולתייג (כלומר, לסמן) את חלקי התוכן המקורי לפי תפקיד ומבנה;
לספק מידע נוסף על המסמך עצמו. מידע שאינו כלול בטקסט הרשמי כפי שיוצר על ידי המחבר המקורי.
מאפיינים מרכזיים > סוגים שונים של מסמכים משפטיים

Akoma Ntoso מספק תמיכה במבני מסמכים משפטיים שונים בהם: מסמכי חקיקה (כגון הצעות חוק, חוקים וכו '), מסמכי תיקוני חקיקה, מסמכים פרלמנטריים (כגון מלולי דיונים, דוחות), פסקי דין, החלטות, מסמכי חוות דעת, מסמכים משפטיים כלליים (כגון נספחים, תזכירים וכו'). לכל מסמך ניתן לבנות את המבנה הטיפולוגי הייחודי לו על פי מבנה החקיקה הנהוג במדינה.
| סוג מסמך Akoma Ntoso | קטגוריה / סוג מסמך משפטי | הגדרה |
| --- | --- | --- |
| bill/act | הצעות חוק, חוק, תקנה, צו, הוראה, הנחיה | מסמכים משפטיים המיוצרים כתוצאה מפעילות פרלמנטרית או ממשלתית. מסמכים אלו בנויים, לרוב, במבנה היררכי שבו הטקסט מחולק לחלקים או לפרקים. אלה מחולקים לסעיפים או למאמרים, פסקאות משנה וכו'. |
| debate | תמלול דיונים, פרוטוקולים | טקסטים הנובעים מתעתיק של כל עבודות הדיבור. המבנה משקף את החלק האחר של הדיונים והחלופות של שאלות ותשובות המתרחשות במהלך העבודות הפרלמנטריות. |
| debateReport | תיאור דיון מפורט | טקסטים המתארים את התרחשות הדיון בדקות או דוחות ועדה המתארים את התרחשות המפגש. |
| judgment | פסקי דין, החלטות, תקדימים | מסמכים המתארים החלטות רשמיות של בית משפט כדוגמת החלטה ספציפית בעקבות תביעה. המבנה משקף נרטיב טיפוסי של משפטים. |
| doc | מסמך חוקי במבנה פתוח. יכול להיות תמצית מנהלים, נספחים, טבלאות וכיוצא בזה. | טקסטים חוקיים ללא מבנה מוגדר. |
| documentCollection | אסופת מסמכים | משמש לייצוג מסמכים שהם אוספים של מסמכים עצמאיים אחרים. דוגמה טיפוסית יכולה להיות תיק אלקטרוני של הצעת חוק. תיק זה יכול להיות מורכב מכמה מסמכים עצמאיים (דו"חות ועדה, יוזמת החוק, הצעת חוק, תזכיר, דברי הסבר וכו '). התיק יכול לכלול גם ביטויים שונים של המסמכים לאורך זמן, כמו גרסאות של אותו הצעת חוק. במוסדות אירופיים, דוח ועדה יכול להיחשב כאוסף מסמכים, שכן הוא כולל מסמכים כמו החלטות, מזכר הסבר או חוות דעת של ועדות אחרות. |
| amendmentList | אוסף תיקונים | משמש לייצוג מסמך מיוחד הכולל את כל תיקוני החקיקה בנושא מסוים שיש לבצע, תיקונים שנאספו והועברו לדיון בגוף רשמין. |
| officialGazette | אוסף פרסום רשמי | עיתון רשמי (רשומות) המכיל אוסף פרסומים |
| amendment | תיקון חקיקה | מסמך תיקן חקיקה. זהו מסמך מיוחד המכיל רשימת תיקונים, המוצג לפרלמנט או לוועדה לצורך דיון והצבעה. |
| statement | מבנה פתוח | משמש לייצוג מסמכים משפטיים אלה שאין להם כוח מכני, אך הם יסודיים לחיי מוסד רשמי. דוגמה לכך היא ההחלטה של הקונגרס שחוגגת איזה אירוע מיוחד, או הצהרה. |
| portion | מבנה, פרק של מסמך | משמש לייצג חלק ממסמך |
מאפיינים מרכזיים > מחזור חיי חקיקה

Akoma Ntoso משמש לתמיכה במחזור חיים של תהליך חקיקה, בכלל זה:
הניסוח הראשוני של הצעות חוק;
מחזור החיים החקיקתי כולל תיקונים, פרסום ברשומות, ורישום דיונים;
ההשוואה בין גרסה שונה של הצעת החוק;
חקיקה ואיחוד של הצעות חוק אלה;
קודיפיקציה, שחזור, תיאום פעולות בביצוע שינויים;
פרסום החוק והשוואה בין שתי גרסאות שונות של אותו חוק;
יישומים המעורבים במחקר ובמעקב אחר חוקים וחקיקה.
Akoma Ntoso גם מאפשר גם ייצוג של פסיקה, תקדימים, ופסקי הדין כולל אלה המיוצרים על ידי בית משפט חוקתי, היכול להשפיע על החוק.
שימושים בתקן > אפריקה

קניה - חוקי המדינה (תקן XML לניהול מסמכים)
דרום אפריקה
SAFLII - אחסון חוקי המדינה
Code4SouthAfrica - עיצוב החוק
שימושים בתקן > אירופה

האיחוד האירופי
הפרלמנט האירופי - הצעות חוק ותיקונים.
הנציבות האירופית - כלי לכתיבת חוקים.
איטליה
הסנאט של איטליה - פרסום הצעות חוק
בית הנבחרים של איטליה
בית המשפט העליון של איטליה (תקן XML לניהול מסמכים)
אוניברסיטת טורינו, איטליה (פרויקט EuCase).
בריטניה
פורטל החקיקה של הארכיון הלאומי (דוגמה)
אירלנד - אוניברסיטת קורק קולג' (עיצוב נורמות)
לוקסמבורג
כתב העת הרשמי של הדוכסות הגדולה של לוקסמבורג (חוקים, הצעת חוק)
המידע המשפטי של לוקסמבורג, אוניברסיטת לוקסמבורג.
שימושים בתקן > דרום אמריקה

ברזיל - Lexem Brasil הסנאט של ברזיל (חוקים, הצעות חוק, איחוד חוקים, היסטורית חוק) - מידע נוסף
אורוגוואי - הפרלמנט של אורוגוואי, תהליך הצעות חוק
ארגנטינה - בית הנבחרים
צ'ילה - בית הנבחרים
ניקרגואה - מידע על חוקים.
שימושים בתקן > ארצות הברית

בית הנבחרים של ארצות הברית
ספריית הקונגרס של צ'ילה
לשכת עורכי הדין של בית הנבחרים של ארצות הברית (ניהול הקודיפיקציה).
מדינת קליפורניה (תקן XML לניהול מסמכים).
שימושים בתקן > בין-לאומי

הקנצלרות הפדרלית של שווייץ (פרסום)
mySociety עם SayIt
קליפורניה - Open North עם OpenHouseNS עבור עיצוב הדיונים של נובה סקוזיה,
מדינת הונג קונג סיטי (תקן XML לניהול מסמכים).
הערות שוליים

↑  Gheen, Tina (16 ביולי 2013). "Library of Congress Announces First Legislative Data Challenge". Library of Congress. {{cite web}}:  (עזרה)
↑  Gheen, Tina (10 בספטמבר 2013). "Second Library of Congress Legislative Data Challenge Launched". Library of Congress. {{cite web}}:  (עזרה)
↑  "OGP UK National Action Plan 2013-15". The National Archives. 30 ביוני 2015. {{cite web}}:  (עזרה)
↑  Amelie Flatt, Arne Langner, Olof Leps, Model-Driven Development of Akoma Ntoso Application Profiles, Heidelberg: Springer Nature, 2022. (באנגלית)
↑  Use cases | Akoma Ntoso (באנגלית)
מרטין בנסון

| --- | --- |

 לידה:  10 באוגוסט 1918 הממלכה המאוחדת לונדון, אנגליה, הממלכה המאוחדת
 פטירה:  28 בפברואר 2010 (בגיל 91) הממלכה המאוחדת הרטפורדשייר, אנגליה, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  1942–2005 (כ־63 שנים)
 מקום לימודים:  Tottenham Grammar School 
 פרופיל ב-IMDb
 
מרטין בנימין בנסון (באנגלית: Martin Benjamin Benson;‏ 10 באוגוסט 1918 – 28 בפברואר 2010) היה שחקן קולנוע, תיאטרון וטלוויזיה יהודי-אנגלי.
ביוגרפיה

בנסון נולד בלונדון למשפחה יהודית. אביו היה בעל חנות מכולת ממוצא רוסי ואימו הייתה ממוצא פולני. לאחר המהפכה הרוסית עזבו הוריו את רוסיה. במהלך מלחמת העולם השנייה שירת ברגימנט הארטילריה המלכותי והוצב בקהיר.
בנסון זכור בזכות תפקידו כ"קראלהום" בהפקה המקורית של המחזה המלך ואני, תפקיד שגילם גם בגרסה הקולנועית של המחזה שזכתה בפרס אוסקר.
בנסון, שקריירת המשחק שלו מתפרשת על פני שישה עשורים, גילם בעיקר דמויות משנה או נבלים. הוא השתתף, בין היתר, בסרטים "מתחת לחוג הגדי", אייבנהו", "רופא בלב ים", "ים של חול", "אוסקר ויילד", "אקסודוס", קלאופטרה", "גולדפינגר", "שליחות סודית בליסבון", "האפיפיורית יוהנה", "אות משמיים", "המסר", "זאבי הים" ו"האפר של אנג'לה". כמו כן, הופיע בסדרות טלוויזיה רבות.
בנסון נפטר בשנתו בגיל 91.
הערות שוליים

↑  Martin Benson, The Daily Telegraph, ‏29 במרץ 2010
↑  Gavin Gaughan, Martin Benson obituary, The Guardian, ‏6 במאי 2010
| --- | --- |
בקרת זהויות :  NLI: 987008729499105171  PLWABN: 9810569370505606  BnF: cb141549309 (data)  GND: 1073990141  ISNI: 0000 0001 1472 9415  LCCN: n87860149  VIAF: 55675297   WorldCat (עם VIAF): 55675297
אייזק סמית' (פוליטיקאי מניו ג'רזי)

אייזק סמית' (באנגלית: Isaac Smith‏; 1740 – 29 באוגוסט 1807) היה רופא וחבר בית הנבחרים של ארצות הברית מניו ג'רזי. הוא היה נשיא האגודה הרפואית של ניו ג'רזי, ושופט עמית של בית המשפט העליון של ניו ג'רזי.
ביוגרפיה

סמית' נולד בשנת 1740 בטרנטון, פרובינציית ניו ג'רזי, סיים את לימודיו בפרינסטון קולג' ב-1755, היה מורה במוסד זה מ-1755 עד 1758. הוא למד רפואה והחל לעבוד כרופא בטרנטון. בשנת 1768 הוא נבחר לאגודת הפילוסופיה האמריקאית. הוא היה קולונל במיליציה של מחוז הנטרדון בשנים 1776 ו-1777, ושירת עם לוטננט קולונל אייברהם האנט. הוא נבחר כפדרליסט לקונגרס הרביעי, וכיהן מ-4 במרץ 1795 עד 3 במרץ 1797.
סמית' מונה על ידי הנשיא ג'ורג' וושינגטון לנציב הממונה על הטיפול באינדיאנים משבט סנקה ב-1797, והיה שופט בית המשפט העליון של ניו ג'רזי בין השנים 1777 ל-1804. כמו כן, הוא היה הנשיא הראשון של חברת הבנקאות טרנטון מ-1805 עד 1807. הוא מת בטרנטון, ניו ג'רזי ב-29 באוגוסט 1807, ונקבר בחצר הכנסייה הפרסביטריאנית הראשונה.
מלכות החרמון

| --- | --- |

 סינגל בביצוע להקת פיקוד צפון (סולן מוצי אביב)
 מתוך האלבום על הרמה
 יצא לאור:  1968
 תאריך הקלטה:  1968
 סוגה:  זמר עברי, להקה צבאית
 שפה:  עברית 
 כתיבה:  יובב כץ
 לחן:  אפי נצר
 
נוף בהר החרמון בתקופת החורף
מלכות החרמון (מוכר גם בשם כל המילים השמחות - מילים מהשורה הראשונה של השיר) הוא שיר אותו כתב יובב כץ, הלחין אפי נצר ועיבד פולדי שצמן. השיר יצא כסינגל בביצועה של להקת פיקוד צפון (מתוכניתה ה-15 על הרמה). שיר זה הוא מהמוכרים והמצליחים מבין שירי הלהקות הצבאיות בישראל.
השיר זכה במקום הראשון במצעד השנתי של גלי צה"ל לשנת תשכ"ח (1968).
השיר הולחן במקצב של ואלס, מקצב שחביב מאוד על המלחין אפי נצר.
השיר כתוב כמכתב שחייל שולח לחברתו, נוהג שהיה מקובל אז כשהקשר בין החזית לעורף היה במכתבים.
הסולן בשיר הוא מוצי אביב. לטענת מלחין השיר, אפי נצר, הוא בחר באביב כמבצע כיוון שהכיר את קולו מעת שהיה נער ושר במקהלת בית הכנסת בשכונת נווה שאנן בחיפה. כשבניגוד לנטייה מקובלת אז לשיר בדרמטיות, הוא נודע בביצוע הנון-שאלאנטי עם הידיים בכיסים, העמדה שאולי מלמדת על תחושת האופוריה שלאחר מלחמת ששת הימים, תחושה שבאה לידי ביטוי בעוד שירים מאותה תקופה.
צה"ל כבש חלק מהחרמון במלחמת ששת הימים, כשנה לפני שהשיר יצא, אולם את הפסגה שלו ("יצאנו עם כל הרוחות אל פסגת החרמון הזוהרת") הוא כבש כחמש שנים מאוחר יותר, במלחמת יום כיפור, ואז גם נטבע המונח "העיניים של המדינה" המתייחס לנוף הנשקף מהחרמון – כל צפון הארץ ודרום סוריה – הנוף המתואר בשיר.
בשנת 2024 במהלך מלחמת חרבות ברזל הוציאה להקת פיקוד צפון עיבוד מחודש לשיר.
בשל פרסומו, השיר מצוטט לא פעם:
לאמן אסף אשתר יש מופע בשם "כל המילים השמחות".
בשיר "פסטיבל" שכתב אברהם טל עם רני אייזנברג נכלל בית מתוך השיר.
השיר בעל השם האירוני "כל המלים השמחות" שנכתב על ידי עדה רפאלי בעקבות אסון הצוללת דקר, הושר לפי הלחן "מלכות החרמון".
הערות שוליים

↑  שובך יונים, אם תשוב, זר של נרקיסים, ראי רחל, ציפורים נודדות (הפזמון)
↑  הגיע מכתבך, כתבי אליו (יגאל בשן)
↑  על פי אפי נצר בראיון עמו בתוכניתו של שמעון פרנס, "על החתום, בגלי צה"ל, 13 ביוני 2015
↑  אם תשוב, לצפון באהבה, מי שחלם
↑  פרחים בקנה, אנשי הצפרדע, אין כבר דרך חזרה, שריונים 69, יש לי אהוב בסיירת חרוב
↑  "מלכות החרמון
בסיס לנינגרד

| --- | --- |

תג היחידה של הבסיס
 פרטים
 מדינה:  רוסיה רוסיה
 סוג:  בסיס ימי
 אירועים ותאריכים
 תקופת הפעילות:  15 במרץ 1919 – הווה (105 שנים)
 פיקוד
 יחידת אם:  הצי הבלטי
 יחידות בת:  נמלי הצי בקרונשטדט, סנקט פטרבורג, אורניינבאום, פריאוזרסק ובסיסים במפרץ הפיני ובאגם לדוגה
 מפקד נוכחי:  ויאצ'סלב רודיונוב
 מפקדים:  ראו רשימה
בסיס הצי הרוסי לנינגרד (ברוסית: Ленинградская военно-морская база) הוא בסיס של הצי הבלטי של רוסיה. בתקופה הסובייטית בסיס לנינגרד היה כפוף ישירות למפקד הצי הסובייטי ולא למפקד הצי הבלטי. הבסיס כולל בסיסי משנה בקרונשטאדט, סנקט פטרבורג, אורניינבאום ובפריאוזרסק ובחלק המזרחי של המפרץ הפיני ובאגם לדוגה.
עד סוף 2008, מפקדת הבסיס הייתה ממוקמת בבניין האדמירליות, בסנקט פטרבורג.
היסטוריה

הבסיס הוקם ב-15 במרץ 1919 על פי צו 117 של הצי הבלטי עם הכפפת כוחות הצי של פטרוגראד לבסיס הצי פטרוגרד. למפקד הראשון של הבסיס מונה- ב-29 במרץ של אותה שנה אלכסנדר ספולטאבוג. על חיילי הבסיס הוטלה האחריות על פריסת ספינות, כלי שיט ואמצעים להגנה על העיר מכיוון הים. גדוד ספינות המלחמה הראשון כלל שלוש ספינות קרב, שלוש סיירות, משחתות וחמש יאכטות.
במהלך המלחמה הפטריוטית הגדולה, נוצרה יחידת הגנה חופית של לנינגרד ומחוז האגמים מהמפקדות של מוסדות חינוך ימיים ויחידות הצי. בסביבות 100,000 מלחים לחמו בחזית לנינגרד. בשנים 1941-1944, ספינות מבסיס ימי זה לקחו חלק בפעולות נחיתה באזור סטרלנה, פטרהוף, באגם לאדוגה, באזור ויבורג ובמפרץ נרווה. במהלך המצור על לנינגרד, הצי סיפק תקשורת עם העיר הנצורה מעבר לאגם לדוגה. 1.7 מיליון טונות של סחורה הועברו ומיליון בני אדם פונו דרך הים, הודות לנתיב החיים בלבד. חלק מתקופת המלחמה בראשות הבסיס עמד אלכסנדר אלכסנדרוב.
הבסיס נסגר מספר פעמים. בשנת 1994 הבסיס הועבר לאחריות הצי הבלטי.
מפקדים

דצמבר 1989—ספטמבר 1992: אדמירל ולנטין סליבאנוב
פברואר 1993—אוגוסט 1995: סגן אדמירל ולדימיר גרישאנוב
דצמבר 1995—אוקטובר 2002: סגן אדמירל אלכסנדר קורנילוב
אוקטובר 2002—מרץ 2006: סגן אדמירל ולדימיר קודריאדצב
מרץ-נובמבר 2006 — קונטר-אדמירל אלכסיי טוזוב
נובמבר 2006—יולי 2009: אדמירל אנטולי ליפינסקי
ספטמבר 2009—יוני 2011: אדמירל אלכסנדר פדוטנקוב
דצמבר 2011—מאי 2015 — קפטן אולג ז'וראבליוב
מאי 2015—אוגוסט 2017 — אדמירל איגור סמוליאק
ספטמבר 2017—ואילך: אדמירל ויאצ'סלב רודיונוב
הערות שוליים

↑  "アーカイブされたコピー". אורכב מ-המקור ב-2009-05-26. נבדק ב-2009-07-26. Ленинградская военно-морская база
ערך זה הוא קצרמרבנושא רוסיה. אתם מוזמנים לתרום לוויקיפדיה ו.